14 август (настани)

1457 
 Гутенберговата печатница во Мајнц ја издава првата печатена книга во боја — „Мајнчки псалтир“ (на сликата) отпечатена во црвена и црна боја.
  1784 
 На островот Кодијак покрај Алјаска основана е првата руска колонија. Во 1867 година САД ја купуваат Алјаска од Царска Русија за 7,2 милиони долари.
  1893 
 Франција воведува регистрација на моторните возила.
  1941 
 Втора светска војна: Официјално е објавен текстот на Атлантската повелба потпишана од британскиот премиер Винстон Черчил и американскиот претседател Франклин Рузвелт .
  1945 
 Јапонија ги прифаќа условите за предавање на сојузниците во Втората светска војна.
  1947 
 Пакистан добива независност од британската Индиска империја под администрација на Велика Британија и се приклучува на Комонвелтот.
  1949 
 Формиран е Македонскиот фудбалски сојуз.
   2009 
 За 7 часа 42 минути и 32 секунди македонскиот пливачки маратонец Томи Стефановски го преплива каналот Ламанш. По Нико Нестор во 1959 година и Атина Бојаџи во 1969 година, тој е третиот Македонец што го препливал каналот кој го дели Британскиот Oстров од останатиот дел од Европа.

14 август